BEMวอลุ่มหนา-บวก2% โบรกฯชูหุ้นปลอดภัย-รับผลดีเลือกตั้งแนะซื้อเป้า 9.80 บาท
BEM วอลุ่มหนา-บวก2% โบรกฯชูหุ้นปลอดภัย-รับผลดีเลือกตั้งแนะซื้อเป้า 9.80 บาท ณ เวลา 15.07 น. อยู่ที่ระดับ 8.70 บาท บวก 0.15 บาท หรือ 1.75 บาท ด้วยมูลค่าซื้อขาย 201.98 ล้านบาท
27 พ.ย. 2561

ผู้สื่อข่าวรายงานว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 15.07 น. อยู่ที่ระดับ 8.70 บาท บวก 0.15 บาท หรือ 1.75 บาท ด้วยมูลค่าซื้อขาย 201.98 ล้านบาท

บล.เอเชีย เวลท์ ระบุว่า SET Index มีโอกาสฟื้นตัวได้ดีในเดือน ธ.ค. 61 จากประเด็นการเลือกตั้ง ส.ส. ในวันที่ 24 ก.พ. 62 ที่มีความชัดเจนมากขึ้นตามลำดับ มองกรอบดัชนีวันนี้ที่ 1,600-1,640 จุด กลยุทธ์การลงทุนวันนี้ แนะนำหุ้นที่มีผลประกอบการมีแนวโน้มเติบโตโดดเด่นในปี 2562 อย่าง SAWAD ซึ่งลือกเป็น Pick of the day รวมถึงหุ้นอาหารส่งออกที่ผลประกอบการฟื้นตัว เช่น CPF และ TU หุ้นกลุ่มโรงไฟฟ้าที่พร้อมจะรีบาวด์ เช่น GPSC, BCPG
มองกรอบดัชนีประจำสัปดาห์ที่ 1,590-1,666 จุด และแนะนำหุ้นประจำสัปดาห์ ได้แก่ หุ้นส่งออกที่ผลประกอบการฟื้นตัว ได้แก่ CPF และ TU และหุ้นปลอดภัยที่มีรายได้สม่ำเสมอ ได้แก่ BEM, BDMS
บล.เอเอสแอล ระบุว่า  เลือกลงทุนหุ้นรับปัจจัยหนุนจากการเลือกตั้ง PLANB(TP 8.5 บาท) BEM(TP 9.8 บาท) SCC*(TP 522 บาท) STEC*(TP 28.6 บาท) UNIQ*(TP 16.6 บาท) WHA*(TP 4.75 บาท) AMATA*(TP 28.71 บาท) CPALL*(TP 84.71 บาท) BJC*(TP 69.17 บาท) HMPRO*(TP 16.36 บาท)